ایستانبول خالقی 5 ایل بویو فعالیت گؤستره‌جک بؤیوکشهر بلدیه صدرینی سئچمک اوچون سس وئردی لر.
سئچکی‌لرده عدالت و اینکیشاف پارتیسی ایله میللیتچی حرکات پارتیسی‌نین (جمهور اتفاقی) نامیزدی بینعلی ییلدیریم، جمهوریت خالق پارتیسی ایله اییی پارتی‌نین (میللت اتفاقی) نامیزدی اکرم امام اوغلو، سعادت پارتیسی‌نین نامیزدی نجدت گؤکچینار و وطن پارتیسی‌نین نامیزدی مصطفی ایلک‌ار یۆجل بؤیوکشهر بلدیه صدری وظیفه‌سی اوچون موباریزه آپاردی‌لار.
سحر ساعات 8.00-دا باشلایان سس وئرمه ساعات 17:00-دا باشا چاتدی.
سس‌لر ساییلماغا باشلادی.
نتیجه‌لر عالی سئچکی کمیسیونو طرفیندن یاییم قاداغاسی گؤتورولدوک‌دن سونرا آچیق‌لانا‌جاق.
خاطیرلاداق کی، 31 مارس دا کئچیریلن یئرلی سئچکی‌لردن سونرا عالی سئچکی کمیسیونو عدالت و اینکیشاف پارتیسی‌نین اعتراضینا اساساً می ین 6-دا ایستانبول بؤیوکشهر بلدیه صدری سئچکی‌لری‌نین یئنی‌لنمه‌سی باره‌ده قرار قبول ائتمیشدی.
